Νεκρή φύση με Τυριά, Αμύγδαλα και Πρέτζελ

Η Νεκρή φύση με Τυριά, Αμύγδαλα και Πρέτζελ (Ολλανδικά: Stilleven met kazen, amandelen en krakelingen) είναι πίνακας ζωγραφικής που φιλοτεχνήθηκε από την Φλαμανδή ζωγράφο Κλάρα Πέιτερς, χρονολογούμενος  περίπου το 1615.https://www.mauritshuis.nl/nl-nl/verdiep/de-collectie/kunstwerken/stilleven-met-kazen-amandelen-en-krakelingen-1203/ Πρόκειται για έργο νεκρής φύσης, ζωγραφισμένο με λάδι σε ξύλινο πάνελ. Οι διαστάσεις του είναι 34,5 εκ. ύψος και 49,5 εκ. πλάτος. Η Κλάρα Πέιτερς έχει ενσωματώσει την υπογραφή της στη λαβή του μαχαιριού που απεικονίζεται.https://www.mauritshuis.nl/nl-nl/verdiep/de-collectie/kunstwerken/stilleven-met-kazen-amandelen-en-krakelingen-1203/detailgegevens/ Ο πίνακας εκτίθεται στο μουσείο Mauritshuis στη Χάγη.

 Το θέμα
Σε αυτόν τον πίνακα, εκτός από τα αντικείμενα που αναφέρονται στον τίτλο, υπάρχουν επίσης λωρίδες βουτύρου, σύκα και ένα ψωμάκι. Στο βάθος υπάρχει ένα επίχρυσο βενετσιάνικο ποτήρι. Τα αμύγδαλα και τα σύκα βρίσκονται σε ένα πιάτο κινεζικής πορσελάνης Wanli.

Αισθητική ανάλυση
Η Κλάρα Πέιτερς ειδικευόταν στις νεκρές φύσεις με όμορφα αντικείμενα, νόστιμα φρούτα και ακριβά τρόφιμα. Αυτό το είδος της νεκρής φύσης ονομάζεται banketje (μετάφραση:συμπόσιο) στα Ολλανδικά. Ο συμβολισμός αυτών των έργων ζωγραφικής δεν είναι πλήρως γνωστός. Θα μπορούσε να είναι μια ενθάρρυνση για εγκράτεια, ή μια αναφορά στο Μυστικό Δείπνο. Ή μπορεί απλά να είναι μια επίδειξη χλιδής και πλούτου.http://www.gemeentemuseum.nl/files/media/ekw_rijkdomweelde_3ster_web_0_0_0_0.pdf Η Πέιτερς χρησιμοποιούσε συχνά τα ίδια αντικείμενα που απεικονίζονται στον πίνακα, στις νεκρές φύσεις της.

Στην ανάκλαση της κανάτας πίσω από το τυρί, η Πέιτερς ζωγράφισε το πορτρέτο της. Ακολούθησε, με αυτόν τον τρόπο, το παράδειγμα του Φλαμανδού ζωγράφου Γιαν βαν Άικ, ο οποίος ζωγράφισε την αυτοπροσωπογραφία του το 1434 στον περίφημο πίνακα Ο Γάμος των Αρνολφίνι. Η Κλάρα Πέιτερς φιλοτέχνησε συνολικά επτά αυτοπροσωπογραφίες, συμπεριλαμβανομένης και αυτής.

Η αγορά του έργου
Ο πίνακας αποκτήθηκε από το μουσείο Mauritshuis τον Ιούνιο του 2012.http://www.volkskrant.nl/beeldende-kunst/mauritshuis-verwerft-stilleven-clara-peeters~a3273681/ Η αγοραπωλησία κατέστη δυνατή με την υποστήριξη χορηγιών του Vereniging Rembrandt, του A.M. Roeters van Lennep Fonds, του Utrechtse Rembrandt Cirkel και του Caius Fonds.http://www.verenigingrembrandt.nl/152/de-kunst/gesteunde-kunst/stilleven-met-kazen-amandelen-en-krakelingen/?id=100006556

Κληρονομιά
Στις 22 Ιουνίου 2014, έγινε ένα ειδικό αφιέρωμα της τηλεοπτικής εκπομπής  Kunstuur, για το ανακαινισμένο μουσείο Mauritshuis. Η Ολλανδή υπουργός Jet Bussemaker εξήγησε γιατί ο πίνακας Νεκρή φύση με τυριά, αμύγδαλα και πρέτζελ  ήταν ο αγαπημένος της στο μουσείο.

Παραπομπές

Κατηγορία:Φλαμανδικοί πίνακες